Úradný vestník L 192 , 11/07/1992 S. 0066 - 0066

Fínske špeciálne vydanie: Kapitola 3 Zväzok 42 S. 0261

Švédske špeciálne vydanie: Kapitola 3 Zväzok 42 S. 0261



Rozhodnutie Komisie z 11. júna 1992, ktoré stanovuje isté pravidlá zabezpečenia spolupráce medzi organizáciami a zväzmi, ktoré vedú alebo zakladajú plemenné knihy pre registrované equidae (92/354/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/427/EHS z 26. júna 1990 o zootechnických a genealogických podmienkach obchodovania s equidae [1] v rámci spoločenstva, a najmä na jej článok 4 (2 e), keďže rozhodnutie 92/353/EHS [2] stanovuje kritériá schvaľovania alebo uznávania organizácií a združení, ktoré vedú alebo zakladajú plemenné knihy pre registrované equidae; keďže toto rozhodnutie stanovuje, že orgány zainteresovaného členského štátu zodpovedajú za schválenie alebo uznanie organizácií alebo združení, ktoré vedú alebo zakladajú plemenné knihy; keďže v tomto kontexte by sa mali stanoviť pravidlá, ktoré upravia vzťahy medzi organizáciou alebo združením, ktoré vedie plemennú knihu o pôvode plemena, a organizáciou alebo združením, ktoré vedie alebo zakladá plemennú knihu alebo oddelenie plemennej knihy pre dané plemeno; keďže by sa mali vypracovať ustanovenia týkajúce sa postupu, ktorý umožní zainteresovaným kompetentným orgánom zabezpečiť za zvláštnych okolností spoluprácu medzi dvomi organizáciami alebo zväzmi; keďže je tiež dôležité, aby všetky informácie požadované pre prijatie špecifických pravidiel spolupráce podľa článku 4 (2) e) smernice 90/427/EHS boli dané k dispozícii Komisii; keďže opatrenia uvedené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Organizácia alebo zväz, ktorý vedie plemennú knihu o pôvode plemena, musí zabezpečiť úzku spoluprácu s organizáciou alebo zväzmi, ktoré vedú plemenné knihy alebo oddelenia plemennej knihy toho istého plemena, najmä kvôli predchádzaniu akýmkoľvek sporom. Článok 2 1. Vprípade, že kompetentný orgán členského štátu usúdi, že schválená alebo uznaná organizácia alebo zväz v inom členskom štáte nespĺňa pravidlá uvedené v relevantných právnych predpisoch spoločenstva a najmä zásady stanovené organizáciou alebo zväzom, ktorý vedie plemennú knihu o pôvode plemena, ihneď nadviaže kontakt s kompetentným orgánom druhého zainteresovaného členského štátu. Tento podnikne všetky potrebné opatrenia a bude informovať kompetentný orgán prvého členského štátu o type kontrol, ktoré vykonal, o prijatých rozhodnutiach a o dôvodoch týchto rozhodnutí. 2. Ak kompetentný orgán prvého členského štátu bude považovať tieto opatrenia za nedostatočné, preskúma s orgánom druhého členského štátu spôsob, ako napraviť danú situáciu, v prípade potreby vykoná návštevu toho členského štátu. 3. Kompetentné orgány členských štátov budú informovať Komisiu o prijatých riešeniach. 4. V prípade, že sa nenájde riešenie do šiestich mesiacov, na požiadanie jedného z orgánov zainteresovaných štátov alebo z vlastnej iniciatívy môže Komisia vyslať skupinu inšpektorov v spolupráci s kompetentnými národnými orgánmi. Článok 3 Toto rozhodnutie je adresované členským štátom. V Bruseli 11. júna 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 55. [2] Ú. v. ES L 192, 11.7.1992, s. 66. --------------------------------------------------